Խաղում հաղթանակի հասնելու համար հայ ֆուտբոլիստներին արագ գոլ էր պետք երկրորդ կեսում: Սակայն երրորդ րոպեին «Փյունիկի» դարպասապահ Էդել Բետեն չկարողացավ հարվածից հետո ձեռքերում պահել գնդակը, և վրա հասած ԲԿՄԱ-ի հարձակվող Մաքդոնալդ Մուքասին կրկնապատկեց հաշիվը: Զիջելով երկու գնդակ «Փյունիկը» ստիպված էր ցույց տալ իր բոլոր կարողությունները, որպեսզի հնարավորություն ստեղծեր որակավորման երրորդ փուլ անցնելու համար: